
Teene Awa Buudaha 
Naami Ti Laaboora 

IiSaha naa Koosa fun naami 
buudaha awa tecne ali piili ti ni, 
2kindDr) waa fun to teene ni. Birsa 
fiine to niiti maga, amaa Koosa yiko 
ti fune nyen niiti taa mag ni. 3 Doonee 
Koosa fun r)D, "Nye chaani li wa 
aa chaani." Saha tire chaani fun li wa 
aa chaani. 4 Koosa fun nyini di chaani 
ti weru, o fun waHgi chaani ti ali birsa 
ni, 5 a fun du chaani ti son nha, aa ka 
du birsa sdu dusum. Doonee chDDsa 
awa zaazDDU fun nyen wuzu begim 
tuha ni. 

6 Koosa fun bu i)d, "Nye niiti taa 
per)i a waligi a titi ali dar) ni." 
7 Chen fun ya, niiti taa sir fun waligi 
a titi, buudaha kina waligi aa ka 
teene kina. ^Doonani fune bol wa 
teene ni chen, Koosa fun du o son 
buudaha. ChDDsa awa zaazDon fun 
veen nyen wuzu bule tiina. 

9 Koosa fun bu r)D, "Nye nii ti 
anawara nyen buudaha mun ni chen 
lagmi dot} ni kaa ka teene." lOQ fun 
du nii ti bar nyeni ti sDn moDga. Koosa 
fune nyini di chen weru. 

110 fun bu rjD, "Nye ki duha 
magkpaa nyen teene ni, anawara laa 
uDn be awa nDDua." Chen fun ya. 
12 Doonee ki duha awa bugil kurge 
maga fun nyen teene ni aa non nana 
aa peliki, kaa laa du be. Chen fun wer 
Koosa ni. 1 3 Wuzu butor tiin ti, choDsa 
awa zaazDDn fun veen nyen. 



14 A gantel ni, Koosa fun bu rja, 
"Nye chaani nyen buudaha ni 
a waligi nha ali dusum ni, a veen ki 
biksi bunsa awa wuzuima. 15 Nan 
chaani noo kaa kpa chaani a li 
buudaha aa wa teene." Chen fun ya. 
i^Chendaha Koosa fune naami 
chaani zene alewa, a waa ya nha awa 
pena. Nha laa chaani choDsi pusa ka 
pena kaa chaani dusum. i^ Koosa fune 
kpa chaanisi ta a ta buudaha nee 
a chaani aa wa teene dusum awa nha 
maga. i^O fune kpa aa tau di 
aa chaani nha awa dusum, a waligi 
nha ali dusum ni. O fun na di chen 
weru. i^ChDDsa awa zaazDDU fun 
nyen wuzu btmaasi wuzu ti. 

20 Doonee Koosa fun bu rjo, "Nye 
ki nyine maga su nii ta, ka ki zaale ka 
nyen buudaha ni." 21 fune naami nii 
tuha ki nyine zene awa ki wisa 
anawara nyen un ni awa ki zaale 
maga. A fun nyini di chen weru. 
22 Saha tire, o fun ya alibarka a du 
a ni kaa go, di aa wDsi nii tuha ni ka 
zimebisa kaa wasi teene ni. 23chDasa 
awa zaazDDn fim veen nyen wuzu 
bunyuun wuzu ti tiina. 

24 Koosa fun bu r)3, "Nye sel kurge 
su teene no maga, dama sela awa kDha 
sela a magawa a tiha, ki zene awa ki 
wisa." Chen sir fun ya. 25 o fune naami 
a magkpaa, o fime nyini di chen weru. 

26 Doonee Koosa fim qd, "LalaknD, 
ya zi naami nibinsa ba chi ya titi. 
Ba zi do teene no kina magkpaa 
kpoku. Chen kina ta neene: Nyinsa, 

zimebisa, nuhs, sela awa koha tuha 
kina maga." 27Doonee Koosa fun 
naami nibine a chi o titi. O dunne 
o fun kpa naami nibaal. O dunne 
o fun veen kpa naami nihaan. 28 o fun 
a sumi wusisum weri a du ba ni, ka 
j)0 ba di baa wasi a su teene no maga, 
aa ki di teene no ni, kaa do ki zaale 
awa nii tuha kina awa sela magkpaa 
kpok. 29 Koosa fun bu r)D, "LalakuD, 
mu kpa ki duha naa laa non nona awa 
bugil naa laa non nona magau a du 
i nin niu. A waa ya i diwe, 30amaa 
sela awa zimebisa, mu kpa kosa awa 
kpachakwa a nye a, a ya a diwe." 
Chen fun tum. 31 Koosa fun nyini 
kinawara o naami chen magkpaa di 
a weru, ka chDDsa awa zaazDDn fun 
nyen wuzu bunora wuzu ti. 

21 Buudaha awa teene ki naame 
magkpaa fune peti. 
2 Koosa fune peti kinawara 
o naami chen, o fune gil tumau wuzu 
bimope wuzu, kaa hiisi. 3 O fune sumi 
wusistim weri a du a wuzu ti ni, aku 
o fune hiisi a wuzu ti ka o ya wuzu 
zen chen daha. 

IJmaha Naa Ba Fune Yir Idin Chen 

^Chenee Koosa fun naami 
buudaha awa teene. Koosa fune wa 
naami buudaha awa teene a peti, 
5 saha naa chen di ki duha ha waa fun 
to teene no ni. Koha koo bugil ka ha 
waa fun nyu aku oo haa fune ve tum 
doon daha. Nandigi ka waa fun to 
aa du kindDT) teene ni, ^amaa nii yaa 
fun li teene munne aa misi teene. 

7 Saha tire Koosa zi fun chDk heera 
a ma nibine, a fun hiisi miisi hiisa 
a du un ni, nibine fim piili a ya miisi 
tiina kaa kpak hiisa. 

SDoonee Koosa fun dau gmaha 
nha bar yeli ni, a fun kpa nibine 



a du rjmaha ti ni. ^o fune nye bugil 
werewa nyen wa a noni ni ali 
gmaha ti banbaan ni. O fune kpa 
bugil digire a chiksi oo nye miisa 
awa zima, a veenaa biksi nara ki 
weri awa ki tagin. 

10 Pol we fune chD gmaha naa 
Koosa fun naami naa ba yir Idin chen 
tuha ni aa misi r)maha ti, pol ti nyuha 
ni o fune purigi bunaasiwa. n Pol naa 
fune te chen son fune ya Pibn, waa 
fun val Havila pulim banbaan a la 
gali un ni doonani salma fun nyen 
chen. 12 Salma titi awa ki sDDr lema 
awa bunkol were fune nyen doonee. 
13 Pol naa sak bule tiina chen son fune 
ya GihDn waa fune val Kus pulim 
banbaan a la gali chen. i^Pol naa sak 
butora chen fime ya Tagris moDga naa 
fune chD Asiriya pulim nha bar yeli ni 
chen. Yufuretis mDDga ka fune ya 
a banaasi tiin ti. 

15 Doonee ya Kunyana Koosa fun 
kpa nibine a du gmaha ti ni, a i}d di 
oo nyini un saha maga, i^kaa fun r)D 
un, di o zi koti di bugil maga nonau 
aa li rjmaha no ni. 170 fune go unnu 
di, amaa bugil naa laa nye ki weri awa 
ki tagin zima chen, o ta wa di o non 
ka o wa maksi di o non, o zi siwu 
a wuzu ti. 

18 Doonee ya Kunyan Koosa fun 
bu lisi o bambi ni, "O wa wer wa 
nibine nyen o dugduri, adaha mu zi 
naami ni surjiu oo sur)i un." 
i^Chendaha o fune kpa ki zaale awa 
ki vale a du nibine nin nee di o du 
a sona. 20 Nibine ti fune du sela awa 
nuhe awa zimebisa magkpaa sonau, 
amaa a ki digi waa fun ya ni surji weri 
a nye un. 

21 Doonee ya Kunyana Koosa fun 
nye nibaal ti laaki do zenzen ka 
o fun yisi o kukzawi hok, 22 a fun kpa 

hok ti a naami nihaan a nyc nibaal ni. 
23Doonee nibaal ti fun rjD, "Nara i zi 
naami nan hok chi mu hokre, o bara 
chi mu bara, adaha o son zi ya 
nihaanu, domi o li mu bar ba digire." 
24Chendaha o lawa saha naa nibaal 
wa burigi nar o gil o niina awa 
o nyana ka o wa nihaan lagmi dor) ni 
a birigi ki begim. 

25 Nibaal ti awa nihaan ti maga 
fune kpak bakpelewa, amaa hiisa waa 
fun kpak ba. 

Chenani Nibine Fun Ve Koosa Noo 

31 Saha ti dum ka fune ya 
kinawara ya Kimyana Koosa 
naami chen maga ncha tiina. O fune 
wa peesi nihaan tiu a nee, "Koosa sir 
r)D ma, di ma ta wa di bugil digi nan 
gmaha ti niu?" 

2 Nihaan ti ka fun r)D di ba zi koti 
a di bugil naa ba darjni nomi gmaha 
ti ni, 3 amaa bugil naa chige r|maha ti 
banbaan ni chen Koosa go di ya ta wa 
di o nona koo a gbarjsi un, ya wa 
gbagsi un ya zi sitiu. 

4Doonee dum ti fun gD, "Chen 
wa ya wuti, ma waa zi siti. ^Kinkina 
nye Koosa rjD di ma ta wa di un chen 
neene, o zimu di ma di un, ma zi 
kpak nchau a chi un a zim ki weri 
awa ki tagin." 

6 Nihaan ti fune na chenani bugil 
ti UDn fun wer wa diili, o fune lisiu di 
nar di un o zi neegeu. Chendaha 
o fune tDti o non tiu a di kaa kpa a la 
nye o baal ni. ^Saha naa ba fun di 
bugil ti uDn ti a peti, ba magkpaa see 
fune pogliu ba zim di ba kpak 
bakpelewa a fun kpeliki sDSDha 
kpachaka a tD ba titi. 

8 A wuzu ti zaazDDn sDni, ba fune 
nuu ka Koosa val gmaha ti ni, ba fun 
chD la sogli bugil tusa ni di Koosa ta 



na ba, 9 amaa Koosa fune yir nibaal 
tiu di, "Leenee o nyen?" 

10 Doonee nibaal ti fun r)D, "Mu nu 
i gbagwa gmaha ti ni a chDD sogli, 
domi bakpelewa mu kpak." 

11 Koosa fun peesi un, "Anti go hin 
di bakpelewa i kpak? I nak di bugil 
naa udu mu gD di i ta diili chene?" 

12 Nibaal ti fun go Koosa ni: 
"Nihaan naa i naami a gbaari min ni 
chen kpa non ti a wa nye min mu di." 

13 Koosa fim peesi nihaan ti di, 
"Bag daha o ya chen?" 

Nihaan ti ka fun gD di dum tii mur 
un o di non ti. 

Koosa Fun Biksi Chenani O Kaa 
Wa Di Nara Seriya 

i4Nane Koosa fun gD dum ti ni, 
"Sibira ZDg i nyuha niu. Chenani 
i tum nan daha, chigi zinan kila i kaa 
kpa i loore aa val aa ki di heera saha 
maga. 15 Mu zi nye i wa nihaan ti ha 
dDgau. Nihaan ti bisa awa i bisa zi ha 
dogau, ba zi mosi i nyuhau, ka i kaa 
dusi ba naalumsa." 

16 Nihaan ti ni Koosa ka fune go 
nanne, "Mu zi bu gbaari hin bar wihau 
ali i lo kpaki awa i be lull ni, a maga 
yori i kaa zi veen ki dagni i baalu, domi 
waa kaa ya i dam tiina." 

i7Nane Koosa ka fun gD Adam ni, 
"Chenani i nu nihaan no noo a di 
bugil naa non mu fun gD di ma ta diili 
nan, sibira nyen teene no niu. I ve tum 
tum kpoka teene ud ni, i waa zi na 
kindDg a di ali i nyeni ni. 18 Teene no 
zi nyu kDsa awa sDtau, amaa see 
a tuha nee i kaa zi na kindDg aa di. 
1^1 teene no nyeni tuha ni see i tumu 
i wilim yeli ka i zi na a di hali i teene 
liili saha wa tel. I veen bur kaali heera 
ni aku bag daha heera wa ba kpa 
naami hin." 

20Saha naa Koosa fun sem Adam 
ni a peti, o fiine du o haan ti sonu lif 
aku o ya nibine magkpaa niina daha. 
2iDoonee Koosa fun kpa sel tona 
a kDDii bar ki tDDk, a nye Adam awa 
o haan ni, ba fun kpa a to ba titi. 

Koosa Fun Yisi Adam Awa lif 

Ali I^maha Ti Ni 
22 Saha tire ya Kunyana Koosa fun 
lisi o bambi ni, "LalaknD nibine zi 
neegeu a chi ya, a zim ki weri a wa ki 
tagin. Mu waa zi nye o nyen aa di 
nDn naa laa gbaari miisa chen." 
23Chendaha o fune yisi unnu ali Idin 
gmaha ti ni, a kpa un ta di a turn aa di 
teene naa ni ba naami un chen. 24 o 
ftme yisi nibine ti gmaha ti ni, o fune 
kpa o maiaika naa ba yir cherubim 
chene a du Idin nha bar yeii ni awa 
chise naa fune kur chigi aa feu luksi 
maga ni, aku nar wa gme bugil naa 
laa nye miisa chen daha. 

